钦定古今图书集成/理学汇编/字学典/第096卷 > 王导
## 钦定古今图书集成/理学汇编/字学典/第096卷 > 王导

按《晋书》本传：“王导，字茂弘，览之孙也。初袭祖爵即丘
子。元帝为琅邪王，请导为安东司马。帝登尊号，进骠
骑大将军、仪同三司，封武冈侯，又拜丞相，谥文献。”
按《书断》，王导行、草兼妙，然疏柯迥擢，寡叶危阴，虽贤
有馀，而才不足。元、明二帝并工书，皆推难于茂弘。王
愔云：“王导行、草见贵当世。咸宁五年卒，年六十四，行、
草”入能。

按《宣和书谱》：导善作字，规模前人。初师锺繇、卫瓘，力
学不倦，至丧乱狼狈，携锺繇宣示帖过江，则拳拳之
志可知也。子恬、洽，皆以书名，时人方为杜、卫焉。今御
府所藏草书二省示帖、《改朔帖》。